เจาะแผนลงทุนสัปดาห์นี้ รับเหมายังเด่นเตรียมสะสมกลุ่ม Turnaround ท้ายปี
โบรกฯแนะกลยุทธ์การลงทุนสัปดาห์นี้ กลุ่มรับเหมาฯ ยังเด่น เริ่มจับตาหุ้นงบ Q4/58 Turnaround
23 พ.ย. 2558

บล.โนมูระ พัฒนสิน ระบุในบทวิเคราะห์ (23 พ.ย.) แนะนำกลยุทธ์การลงทุนสัปดาห์นี้ กลุ่มรับเหมาฯ ยังเด่นจากการประมูลรางคู่เส้นที่ 2 และรัฐฯ เตรียมพิจารณากองทุนโครงสร้างพื้นฐาน 1 แสนล้านบาท (CK, STEC, ITD) ผสานกลุ่มที่กำไรไตรมาส 4 ปี 2558 จะฟื้นตัวอย่างโดดเด่น (BRR, CI, COM7, ERW, KAMART, PLANB)
ตามมาด้วยกลุ่ม MSCI Play มีผล 30 พย.นี้ (PTTGC คาดเม็ดเงินซื้อ ราว 17-18 ล้านเหรียญ, GPSC,VNG) ส่วนหุ้นคาดเข้าSET50/100รอบใหม่ SET50 Play เลือก STEC, MTLS, S, GPSC / SET100 Play เลือก EPG, VNG, PLANB, WORK, SAMTEL
สำหรับนักลงทุนระยะกลาง-ยาว แนะนำสะสมหุ้น Top Picks เดือน พ.ย. MINT, AOT, DCC , CI, TVT, KAMART
 
หุ้นเด่นสัปดาห์นี้ 
1) TPCH (ราคาเป้าหมาย 23 บาท) คาดกำไรไตรมาส 4 ปี 2558 เติบโตเด่นทั้งจากไตรมาสก่อน และไตรมาสเดียวกันในปีก่อน
2) ERW (ราคาเป้าหมาย 5.9 บาท) The Laggard ในกลุ่มท่องเที่ยวที่คาดว่ากำไรไตรมาส 4 ปี 2558 จะ Turnaround
3) KAMART (ราคาเป้าหมาย 10.6 บาท) คาดกำไรไตรมาส 4 ปี 2558 กลับมาเติบโตทั้งจากไตรมาสก่อน และไตรมาสเดียวกันในปีก่อน จาก Seasonal หนุน